पीएम मोदी ने की 40 जिलों के DM के साथ बैठक, बोले- वैक्सीनेशन बढ़ाने के लिए ले सकते हैं धर्मगुरुओं की मदद
प्रधानमंत्री नरेंद्र मोदी ने जिलाधिकारियों को अपने संबोधन में कहा कि सबको वैक्सीन, मुफ्त वैक्सीन अभियान के तहत हम एक दिन में करीब-करीब ढाई करोड़ वैक्सीन डोज लगाकर दिखा चुके हैं। ये दिखाता है कि हमारी कैपेबिलिटी क्या है, हमारा सामर्थ्य क्या है।
नई दिल्ली: प्रधानमंत्री नरेंद्र मोदी वैक्सीनेशन में फिसड्डी देश के 40 जिलों के डीएम के साथ आज रिव्यू मीटिंग कर रहे हैं। वीडियो कॉन्फ्रेंसिंग के जरिए इन जिलों की जिलाधिकारियों से बातचीत के बाद प्रधानमंत्री नरेंद्र मोदी ने कहा कि 100 साल की इस सबसे बड़ी महामारी में देश ने अनेक चुनौतियों का सामना किया है। कोरोना से देश की लड़ाई में एक खास बात ये भी रही कि हमने नए-नए समाधान खोजे, Innovative तरीके आजमाए। आपको भी अपने जिलों में वैक्सीनेशन बढ़ाने के लिए नए Innovative तरीकों पर और ज्यादा काम करना होगा।उन्होंने जिलाधकारियों से कहा कि अपने जिलों में एक-एक गांव, एक-एक कस्बे के लिए अगर अलग-अलग रणनीति बनानी हो तो वो भी बनाइए। आप क्षेत्र के हिसाब से 20-25 लोगों की टीम बनाकर भी ऐसा कर सकते हैं। जो टीमें आपने बनाई हों, उनमें एक Healthy Competition हो, इसका भी प्रयास कर सकते हैं। पीएम ने कहा कि एक चुनौती अफवाह और लोगों में भ्रम की स्थिति भी है। बातचीत के दौरान भी इसका जिक्र किया गया है। इसका एक बड़ा समाधान है कि लोगों को ज्यादा से ज्यादा जागरूक किया जाए। आप इसमें स्थानीय धर्मगुरुओं की भी मदद और ज्यादा ले सकते हैं।प्रधानमंत्री नरेंद्र मोदी ने जिलाधिकारियों को अपने संबोधन में कहा कि सबको वैक्सीन, मुफ्त वैक्सीन अभियान के तहत हम एक दिन में करीब-करीब ढाई करोड़ वैक्सीन डोज लगाकर दिखा चुके हैं। ये दिखाता है कि हमारी कैपेबिलिटी क्या है, हमारा सामर्थ्य क्या है। उन्होंने कहा कि हर घर पर दस्तक देते समय, पहली डोज़ के साथ-साथ आप सभी को दूसरी डोज़ पर भी उतना ही ध्यान देना होगा। क्योंकि जब भी संक्रमण के केस कम होने लगते हैं, तो कई बार Urgency वाली भावना कम हो जाती है। लोगों को लगने लगता है कि इतनी भी क्या जल्दी है, लगा लेंगे।